Document ID: 32008R0718

A TANÁCS 718/2008/EK RENDELETE
(2008. július 24.)
a 2015/2006/EK és a 40/2008/EK rendeletnek a bizonyos halállományokra vonatkozó halászati lehetőségek és kapcsolódó feltételek tekintetében történő módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre (1) és különösen annak 20. cikkére,
tekintettel az Atlanti-óceán keleti részén és a Földközi-tengerben élő kékúszójútonhal-állományra vonatkozó többéves helyreállítási terv létrehozásáról szóló, 2007. december 17-i 1559/2007/EK tanácsi rendeletre (2) és különösen annak 7. cikkére,
tekintettel a Bizottság javaslatára,
mivel:
(1)
A 2015/2006/EK tanácsi rendelet (3) egyes mélytengeri halállományokra vonatkozóan rögzíti a közösségi halászhajók számára biztosított 2007-es és 2008-as halászati lehetőségeket.
(2)
A rendeletben pontosítani kell egyes halászati övezetek leírását, hogy megfelelően azonosítani lehessen azokat a területeket, ahol a kvóták lehalászhatók.
(3)
Az 1559/2007/EK rendelettel az Atlanti-óceán keleti részén és a Földközi-tengerben élő kékúszójútonhal-állomány helyreállítására megállapított többéves helyreállítási terv maradéktalan végrehajtása érdekében bizonyos, a fenti rendelet 7. cikkében meghatározott intézkedéseket kell elfogadni, és különösen rögzíteni kell és szét kell osztani az érintett tagállamok között azoknak a hajóknak a számát, amelyek számára engedélyezve van, hogy a minimális méret alatti kékúszójú tonhalat fogjanak az Atlanti-óceánban, valamint a halfaj teljes kifogható mennyiségét.
(4)
A 40/2008/EK tanácsi rendelet (4) a 2008. évre rögzíti a bizonyos halállományokra és halállománycsoportokra vonatkozó, halfogási korlátozások hatálya alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeket és kapcsolódó feltételeket. Egyes, halászati korlátozás alá vont területek koordinátáit a rendelet pontatlanul határozta meg, ezért azokat ki kell igazítani.
(5)
Az ICES VIIb-k., VIII., IX. és X. övezetben és a CECAF 34.1.1. övezet közösségi vizein a közönséges tőkehalra vonatkozó halfogási korlátozásokat átmenetileg a 40/2008/EK rendelet IA. melléklete határozza meg. A Nemzetközi Tengerkutatási Tanács (ICES) által ezen állományra vonatkozóan végzett újabb tudományos értékelést követően véglegesen meg kell határozni az állomány tekintetében a teljes kifogható mennyiséget.
(6)
Bizonyos fajok esetében a rendelet pontatlanul határozott meg egyes kvótákat, ezért azokat - a rájuk vonatkozó lábjegyzetekkel együtt - ki kell igazítani.
(7)
A Közösség és Izland közötti konzultáció eredményeképpen 2008. április 10-én a felek megállapodásra jutottak a Közösség, valamint Dánia kormánya és Grönland helyi kormánya között létrejött megállapodás alapján kiosztott közösségi kapelánkvótából az izlandi hajók által 2008. április 30. előtt lehalászható kvótákról, valamint az Izland kizárólagos gazdasági övezetében vörös álsügérre halászó közösségi hajók által július és december között lehalászható kvótákról. Ezt a megállapodást be kell építeni a közösségi jogba.
(8)
Az Európai Közösség, a Feröer-szigetek, Grönland, Izland, Norvégia és az Orosz Föderáció között 2008. február 13-án és 14-én létrejött, az Északkelet-atlanti Halászati Bizottság (NEAFC) egyezményének területén lévő Irminger-tengeren és szomszédos vizein 2008-ban folytatott vörösálsügér-gazdálkodásról szóló megállapodást a közösségi jogban végre kell hajtani. Mivel a szóban forgó megállapodás a 2008-as év teljes időszakára érvényes, a végrehajtására elfogadott intézkedéseket visszamenőleg, 2008. január 1-jétől kell alkalmazni.
(9)
A 2007. november 27-én Nuukban megtartott EU-Grönland vegyes bizottsági ülésnek és a 2008. február 12-i koppenhágai technikai ülésnek az ICES V. és XIV. övezet grönlandi vizein lehalászható közösségi vörösálsügér-kvóta tekintetében elfogadott következtetéseit a közösségi jogban végre kell hajtani. Mivel a Grönlanddal létrejött megállapodás az Irminger-tengeren folytatott vörösálsügér-gazdálkodásról szóló NEAFC-megállapodáshoz kapcsolódik, az EU-Grönland vegyes bizottsági ülés következtetéseinek végrehajtására elfogadott intézkedéseket szintén visszamenőleg, 2008. január 1-jétől kell alkalmazni.
(10)
Az Európai Közösség és Norvégia közötti halászati konzultációk következtetéseit rögzítő 2007. november 26-i, kölcsönösen elfogadott jegyzőkönyvnek megfelelően a Közösségnek 2008-ban a vontatott halászeszközökkel kapcsolatos technikai intézkedésekre vonatkozó próbákat kell végeznie annak érdekében, hogy a közönségestőkehal-egyedek számszerűsített visszadobási aránya 10 %-ra vagy az alá csökkenjen. Ezt a megállapodást be kell építeni a közösségi jogba.
(11)
Az érintett halászok számára kiszámíthatóságot biztosítandó, valamint lehetővé teendő számukra, hogy a lehető leghamarabb megtervezhessék az erre a halászati idényre vonatkozó tevékenységeiket, haladéktalanul kivételt kell biztosítani az Európai Unióról szóló szerződéshez és az Európai Közösségeket létrehozó szerződésekhez csatolt, a nemzeti parlamenteknek az Európai Unióban betöltött szerepéről szóló jegyzőkönyv I. címének 3. cikkében említett hathetes időszak alól.
(12)
A 2015/2006/EK és a 40/2008/EK rendeletet ezért ennek megfelelően módosítani kell,
ELFOGADTA EZT A RENDELETET:
1. cikk
A 2015/2006/EK rendelet módosításai
A 2015/2006/EK rendelet mellékletének 2. része e rendelet I. mellékletének megfelelően módosul.
2. cikk
A 40/2008/EK rendelet módosításai
A 40/2008/EK rendelet a következőképpen módosul:
1.
a 30. cikk (1) bekezdésének a) pontja helyébe a következő szöveg lép:
„a)
A »Lophelia korallzátony Capo Santa Maria di Leuca térségében« elnevezésű, mélytengeri halászati korlátozás hatálya alá tartozó terület:
-
é. sz. 39° 27,72′, k. h. 18° 10,74′
-
é. sz. 39° 27,80′, k. h. 18° 26,68′
-
é. sz. 39° 11,16′, k. h. 18° 32,58′
-
é. sz. 39° 11,16′, k. h. 18° 04,28′”
2.
a 82. cikk után a következő cikkeket kell beilleszteni:
„82a. cikk
Az Atlanti-óceán keleti részén kékúszójú tonhalra halászó hajók maximális száma
(1) Az Atlanti-óceán keleti részén legalább 8 kg testsúlyú vagy 75 cm testhosszú kékúszójú tonhal halászatára engedéllyel rendelkező közösségi horgászbotos tonhalhalászó hajók és pergetett horogsoros hajók maximális száma, és ennek a tagállamok közötti megoszlása a következő:
Spanyolország
63
Franciaország
44
EK
107
(2) Az Atlanti-óceán keleti részén legalább 8 kg testsúlyú vagy 75 cm testhosszú kékúszójú tonhal járulékos fogásként való halászatára engedéllyel rendelkező közösségi nyílt tengeri vonóhálós hajók maximális száma, és ennek a tagállamok közötti megoszlása a következő:
Franciaország
107
EK
107
82b. cikk
Az Atlanti-óceán keleti részén halászott kékúszójú tonhalra vonatkozó fogási korlátozások
(1) Az ID. mellékletben meghatározott fogási korlátozásokon belül, a 82a. cikkben említett, engedéllyel rendelkező közösségi halászhajók tekintetében a 8 kg testsúly vagy 75 cm testhossz és 30 kg testsúly vagy 115 cm testhossz közötti kékúszójú tonhalra vonatkozó fogási korlátozás, és annak tagállamok közötti megoszlása a következő (tonnában):
Spanyolország
1 117,07 (5)
Franciaország
504
EK
1 621,07
(2) Az (1) bekezdésben említett fogási korlátozásokon belül, a 82a. cikkben említett közösségi halászhajók közé tartozó, 17 méter teljes hosszúságot el nem érő horgászbotos tonhalhalászhajók esetében a legalább 6,4 kg testsúlyú vagy legalább 70 cm testhosszú kékúszójú tonhalra vonatkozó fogási korlátozás, és annak tagállamok közötti megoszlása a következő (tonnában):
Franciaország
45 (6)
EK
45 (6)
82c. cikk
Az Atlanti-óceán keleti részén halászott kékúszójú tonhalra vonatkozó fogási korlátozások a közösségi, part menti kisüzemi halászhajók tekintetében
Az ID. mellékletben meghatározott fogási korlátozásokon belül, az Atlanti-óceán keleti részén friss halra halászó közösségi kisüzemi halászhajóknak kiosztott kvótarészbe tartozó 8 és 30 kg közötti testsúlyú kékúszójú tonhalra vonatkozó fogási korlátozás, és annak tagállamok közötti megoszlása a következő (tonnában):
Spanyolország
263,21
Franciaország
61,01
EK
324,22”
3.
a 40/2008/EK rendelet IA., IB., III. és XIV. melléklete e rendelet II. mellékletének megfelelően módosul.
3. cikk
Hatálybalépés
Ez a rendelet az Európai Unió Hivatalos Lapjában való kihirdetésének napján lép hatályba.
Ugyanakkor a 2. cikket az e rendelet II. melléklete 2. pontjának b) és c) alpontjában foglalt módosítások vonatkozásában 2008. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. július 24-én.

Labels: 6